1. ΝΟΜΟΘΕΤ.ΔΙΑΤΑΓΜΑ υπ’αριθ.4415 της 31 Οκτ./11 Νοεμ.1964 (ΦΕΚ Α’211) Περί κυρώσεως του Συμφώνου «δια την προσωρινήν εισαγωγήν ατελώς, υπό μορφήν χρησιδανείου, υλικού ιατροχειρουργικού και εργαστηριακού δια τα υγειονομικά ιδρύματα, προς τον σκοπόν διαγνώσεως ή θεραπείας» υπογραφέντος εν Στρασβούργω την 28ην Απρ.1960. Άρθρον μόνον.-Κυρούται και έχει ισχύν Νόμου το υπογραφέν εν Στρασβούργω την 28ην Απρ.1960 Σύμφωνον «δια την προσωρινής εισαγωγήν ατελώς, υπό μορφήν χρησιδανείου, υλικού ιατροχειρουργικού και εργαστηριακού δια τα υγειονομικά ιδρύματα, προς τον σκοπόν διαγνώσεως ή θεραπείας», του οποίου το κείμενον έπεται εν τω εις την γαλλικήν πρωτοτύπω και εν Ελληνική μεταφράσει. ΣΥΜΦΩΝΟΝ Δια την προσωρινήν εισαγωγήν ατελώς, υπό μορφήν χρησιδανείου, υλικού ιατροχειρουργικού και εργαστηριακού δια τα υγειονομικά ιδρύματα, προς τον σκοπόν διαγνώσεως ή θεραπείας. Αι υπογράφουσαι Κυβερνήσεις, Μέλη του Συμβουλίου της Ευρώπης. Έχουσαι υπ’όψιν ότι, συνεπεία εξαιρετικών περιστάσεων, παν Κράτος δύναται να ευρεθή απροόπτως άνευ του ιατροχειρουργικού και εργαστηριακού υλικού, όπερ θα τω επέτρεπεν όπως αντεπεξέλθη εις τας πλέον επειγούσας ανάγκας του πληθυσμού αυτού. Θεωρούσαι ευκταίον όπως διευκολυθή η διακίνησις ιατροχειρουργικού και εργαστηριακού υλικού, το οποίον Κράτη-μέλη ήθελον θέσει εις την διάθεσιν ετέρων Κρατών μελών. Έχουσαι υπ’όψιν αφ’ετέρου ότι σκοπός του Συμβουλίου της Ευρώπης είναι η σύσφιγξις των μεταξύ των Μελών αυτού υφισταμένων δεσμών και η προαγωγή της οικονομικής και κοινωνικής προόδου αυτών και δη δια της συνάψεως ευρωπαϊκών συμφώνων. Αναγνωρίζουσαι ότι σύμφωνον, εξασφαλίζον την ελευθέραν διακίνησιν ιατροχειρουργικού και εργαστηριακού υλικού ήθελεν αποτελέσει ουσιαστικόν μέσον προς επίτευξιν του σκοπού τούτου. Συνωμολόγησαν και συναπεδέχθησαν τα ακόλουθα: Άρθρ.9ον.-1.Το πάρον Σύμφωνον θέλει παραμείνει εν ισχύϊ επί απεριόριστον χρόνον. 2.Παν Συμβαλλόμενον Μέρος δύναται να θέση τέρμα, καθ’όσον αφορά εις εαυτό, εις την εφαρμογήν του παρόντος Συμφώνου προειδοποιών σχετικώς προ ενός έτους τον Γενικόν Γραμματέα παρά τω Συμβουλίω της Ευρώπης. Εις πίστωσιν τούτων, οι υπογεγραμμένοι, δεόντως εξουσιοδοτημένοι προς τούτο, υπέγραψαν το παρόν Σύμφωνον. Συνετάγη εν Στρασβούργω, την 28η Απρ.1960 γαλλιστί και αγγλιστί, αμφοτέρων των κειμένων όντων εξ ίσου εγκύρων, εις έν μοναδικόν αντίτυπον, όπερ θέλει κατατεθή εις τα αρχεία του Συμβουλίου της Ευρώπης. Ο Γενικός Γραμματεύς θέλει αποστείλει πιστά κεκυρωμένα αντίγραφα, τούτου προς πάσας τας υπογραψάσας, και προσχωρησάσας Κυβερνήσεις. (Έπονται υπογραφαί) 34.Λ.ω.1 Διάφορες Υγειονομικές Συμβάσεις Άρθρ.1ον.-1.Τα συμβαλλόμενα Μέρη, εφ’όσον διαθέτουσι επαρκή αποθέματα δια τας ιδίας αυτών ανάγκας, θέλουσι θέσει εις την διάθεσιν ετέρων εκ των Συμβαλλομένων Μερών, υπό μορφήν χρησιδανείου, ιατροχειρουργικόν και εργαστηριακόν υλικόν, ούτινος, λόγω εξαιρετικών περιπτώσεων, έχουσι ταύτα επείγουσαν ανάγκην. Το υλικό τούτο αποσταλήσεται τη αιτήσει του ενδιαφερομένου Μέρους, θέλει δε επιστραφή αργότερον. 2.Παν Συμβαλλόμενον Μέρος, επ’ωφελεία του οποίου ήθελον εφαρμοσθή αι διατάξεις της προηγουμένης παραγράφου, θα παράσχη πάσαν δυνατήν διευκόλυνσιν προς προσωρινήν εισαγωγήν εις την επικράτειαν αυτού, του επί δανεισμώ παρεχομένου υλικού. Άρθρον 2ον-1.Η προθεσμία της προσκαίρου εισαγωγής δεν θα υπερβαίνη το εξάμηνον. Αύτη δύναται ν’ ανανεωθή υπό τας αυτάς προϋποθέσεις, από συμφώνου μετά της Χώρας εξαγωγής. 2.Αι διευκολύνσεις αφορώσιν αποκλειστικώς εις το ιατροχειρουργικόν και εργαστηριακόν υλικόν, το προοριζόμενον δια νοσοκομεία και λοιπά υγειονομικά ιδρύματα. Εις ταύτας περιλαμβάνεται η έκδοσις των απαραιτήτων αδειών δια την προσωρινήν εισαγωγήν του υλικού τούτου και η απαλλαγή από δασμών και τελών εισαγωγής (περιλαμβανομένων των πάσης φύσεως δασμών και τελών, των επιβαλλομένων κατά τας εισαγωγάς), πλην των επιβαρύνσεων εκ πραγματικών εξόδων, γενομένων παρά των αρχών της χώρας προσωρινής εισαγωγής. Άρθρ.3ον.-Αι διατάξεις των άρθρ.1 και 2 δεν  κωλύουσι την παρά των αρχών της Χώρας  εισαγωγής λήψιν των αναγκαίων μέτρων, είτε  προς εξασφάλισιν της επανεξαγωγής των  προσωρινώςν   εισαχθέντων  ειδών  ευθύς  ως αι πε(Μετά την σελ.962) Σελ.963 255-157 Διάφορες Υγειονομικές Συμβάσεις 34.Λ.ω.1 ριπτώσεις ανάγκης ή η προθεσμία, η προβλεπομένη εν τη παρ.1 του άρθρ.2, λήξωσιν, είτε προς εξασφάλισιν της καταβολής δικαιωμάτων και τελών εν περιπτώσει μη επανεξαγωγής. Άρθρ.4ον.-Αι διατάξεις του παρόντος Συμφώνου δεν επηρεάζουσι τας ευνοϊκωτέρας διατάξεις περί προσωρινής εισαγωγής του προβλεπομένου εν τω 1ω άρθρω υλικού, τας περιεχομένας είτε εις την νομοθεσίαν ή εις τους κανονισμούς παντός Συμβαλλομένου Μέρους, είτε εις πάσαν άλλην σύμβασιν, συνθήκην ή σύμφωνον ισχύον μεταξύ δύο ή πλειόνων εκ των Συμβαλλομένων μερών. Άρθρ.5ον.-1.Το παρόν Σύμφωνον είναι ανοικτόν προς υπογραφήν παρά των Μελών του Συμβουλίου της Ευρώπης, άτινα δύνανται να προσχωρήσωσιν εις τούτο δια: (α)Υπογραφής άνευ επιφυλάξεως δια την επικύρωσιν ή (β)Υπογραφής συν τη επιφυλάξει επικυρώσεως, επακολουθούσης της επικυρώσεως. 2.Αι κυρωτικαί πράξεις θέλουσι κατατεθή παρά τω Γενικώ Γραμματεί του Συμβουλίου της Ευρώπης. Άρθρ.6ον.-1.Το παρόν Σύμφωνον θέλει τεθή εν ισχύϊ τρεις μήνας μετά την ημερομηνίαν, καθ’ην, τρία Μέλη του Συμβουλίου, συμφώνως προς τας διατάξεις του άρθρ.5, θα υπογράφωσιν ανεπιφυλάκτως το Σύμφωνον ή θα επικυρώσωσι τούτο. 2.Δια παν Μέλος όπερ μεταγενεστέρως ήθελεν υπογράψει το Σύμφωνον άνευ επιφυλάξεως επικυρώσεως ή ήθελε κυρώσει τούτο, το Σύμφωνον τίθεται εν ισχύϊ τρεις μήνας μετά την υπογραφήν ή την κατάθεσιν της σχετικής κυρωτικής πράξεως. Άρθρ.7ον.-Η εξ Υπουργών Επιτροπή του Συμβουλίου της Ευρώπης δύναται να καλέση παν Κράτος μη μέλος του Συμβουλίου όπως προσχωρήση εις το παρόν Σύμφωνον. Η προσχώρησις άρχεται ισχύουσα τρεις μήνας μετά την κατάθεσιν της πράξεως προσχωρήσεως παρά τω Γενικώ Γραμματεί του Συμβουλίου της Ευρώπης. Σελ.964 Άρθρ.8ον.-Ο Γενικός Γρεαμματεύς παρά τω Συμβουλίω της Ευρώπης θέλει γνωστοποιήσει εις τα Μέλη του Συμβουλίου και εις τα προσχωρούντα Κράτη: (α)Την ημερομηνίαν ενάρξεως ισχύος του παρόντος Συμφώνου και τα ονόματα των άνευ επιφυλάξεως επικυρώσεως υπογραψάντων ή των κυρωσάντων τούτο Μελών. (β)Την κατάθεσιν παντός εγγράφου προσχωρήσεως, πραγματοποιηθείσης κατ’εφαρμογήν των διατάξεων του άρθρ.7. 